CELEX: 32011R0879
Language: et
Date: 2011-09-02 00:00:00
Title: Komisjoni rakendusmäärus (EL) nr 879/2011, 2. september 2011 , millega muudetakse nõukogu määrust (EL) nr 57/2011 seoses norra tursiku püügi ja seotud kaaspüügi piirangutega ICES IIIa püügipiirkonnas ning ICES IIa ja IV püügipiirkondade Euroopa Liidu vetes

3.9.2011   
            
            
               ET
            
            
               Euroopa Liidu Teataja
            
            
               L 228/6
            
         KOMISJONI RAKENDUSMÄÄRUS (EL) nr 879/2011,
   2. september 2011,
   millega muudetakse nõukogu määrust (EL) nr 57/2011 seoses norra tursiku püügi ja seotud kaaspüügi piirangutega ICES IIIa püügipiirkonnas ning ICES IIa ja IV püügipiirkondade Euroopa Liidu vetes
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 18. jaanuari 2011. aasta määrust (EL) nr 57/2011, millega määratakse 2011. aastaks kindlaks teatavate kalavarude ja kalavarurühmade püügivõimalused, mida kohaldatakse ELi vetes ning ELi kalalaevade suhtes teatavates väljaspool ELi asuvates vetes, (1) eriti selle artikli 5 lõiget 4,
   ning arvestades järgmist:
   
               (1)
            
            
               Määruse (EL) nr 57/2011 IA lisas on sätestatud norra tursiku ja seotud liikide nullpüük ICES IIIa püügipiirkonnas ning ICES IIa ja IV püügipiirkonna Euroopa Liidu vetes.
            
         
               (2)
            
            
               2011. aasta esimesel poolaastal kogutud teaduslike andmete alusel leiab kalanduse teadus-, tehnika- ja majanduskomitee, et kuni 6 000 tonni suurune püük 2011. aastal vastaks kalastussuremusele 0,02 ning eeldatavasti hoiaks kõnealuse kalavaru ennetuslikest püügilimiitidest suuremana.
            
         
               (3)
            
            
               Norra tursik kuulub Põhjamere kalavaru hulka, mida jagatakse Norraga, kuid praegu ühiselt ei majandata. Käesoleva määrusega ettenähtud meetmed peaksid olema kooskõlas konsultatsioonidega, mida peeti Norraga vastavalt Euroopa Liidu ja Norra vaheliste 3. detsembri 2010. aasta lõppotsuste protokollile.
            
         
               (4)
            
            
               Järelikult peaks liidu osa norra tursiku püügist ICES IIIa püügipiirkonnas ja ICES IIa ja IV püügipiirkonna Euroopa Liidu vetes olema 6 000 tonnist 75 %.
            
         
               (5)
            
            
               Kiltturska ja merlangi püütakse norra tursiku püügil kaaspüügina. Seepärast võib kõnealuse püügi arvestada liikmesriikide norra tursiku ja seotud liikide kvootide alla, kuid ülemäärase püügi takistamiseks ei tohiks kvoodi alla arvestatavate liikide kogus ületada 5 % kogupüügist.
            
         
               (6)
            
            
               Seetõttu tuleks määruse (EÜ) nr 57/2011 IA lisa vastavalt muuta.
            
         
               (7)
            
            
               Norra tursik on lühikese elueaga liik. Seetõttu tuleks uusi püügipiiranguid rakendada võimalikult kiiresti, et püük jätkuks. Seepärast peaks käesolev määrus jõustuma järgmisel päeval pärast selle avaldamist.
            
         
               (8)
            
            
               Käesoleva määrusega ettenähtud meetmed on kooskõlas kalanduse ja vesiviljeluse korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 57/2011 IA lisa muudetakse vastavalt käesoleva määruse lisale.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 2. september 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 24, 27.1.2011, lk 1.
   
      LISA
      Määruse (EL) nr 57/2011 IA lisa muudetakse järgmiselt. Kanne, mis käsitleb norra tursiku ja seotud kaaspüügi varusid ICES IIIa püügipiirkonnas ning ICES IIa ja IV püügipiirkonna Euroopa Liidu vetes, asendatakse järgmisega:
      
         
                     
                                 „Liik
                              
                              
                                 :
                              
                              
                                 Norra tursik ja seotud kaaspüük
                                 
                                    Trisopterus esmarki
                                 
                              
                           
                  
                     
                                 Püügipiirkond
                              
                              
                                 :
                              
                              
                                 IIIa püügipiirkond; IIa ja IV püügipiirkonna ELi veed
                                 NOP/2A3A4
                              
                           
               
                     Taani
                  
                  
                     4 496 (1)
                     
                  
                  
                     Analüütiline TAC.
                     Ei kohaldata määruse (EÜ) nr 847/96 artiklit 3.
                     Ei kohaldata määruse (EÜ) nr 847/96 artiklit 4.
                  
               
                     Saksamaa
                  
                  
                     1 (1)
                         (2)
                     
                  
               
                     Madalmaad
                  
                  
                     3 (1)
                         (2)
                     
                  
               
                     EL
                  
                  
                     4 500 (1)
                     
                  
               
                     Norra
                  
                  
                     0
                  
               
                     Lubatud kogupüük (TAC)
                  
                  
                     Ei kohaldata
                  
               
      
         (1)  Vähemalt 95 % lossitud saagist peab olema norra tursik. Kilttursa ja merlangi kaaspüük arvestatakse maha ülejäänud 5 %st TACist.
      
         (2)  Selle kvoodi alusel võib püüda ainult ICES IIa, IIIa ja IV püügipiirkonna ELi vetes.”